GiliGold/VAD_KnessetCorpus huggingface dataset:
עמי לוין: יש סעיף מיוחד בהסכם הסחר עם ארצות הברית, סעיף 8, שקוראים לו ספיישל אקספשן, חריג מיוחד לעניין כשרות וכאן כתוב ששום דבר בהסכם זה לא יבוא על חשבון זכותו של אחד מהצדדים להגביל יבוא, להגביל סחר מסיבות של דת.
זבולון אורלב: זאת הטעות שלך.
זבולון אורלב: זה לא חופש הדת.
זבולון אורלב: עכשיו זה לא חופש הדת.
עמי לוין: לא חופש דת.
עמי לוין: מטעמים של דת.
זבולון אורלב: זה לא מטעמים של חופש דת אלא זה מטעמים של חוק יסוד: מדינת ישראל.
עמי לוין: לא אמרתי חופש דת.
עמי לוין: מטעמי דת.
זבולון אורלב: זה לא מטעמי דת.
זבולון אורלב: אתה לא תופס את העניין.
עמי לוין: כשרות היא לא דת?
זבולון אורלב: עכשיו זה חוק חילוני של מדינת ישראל.
זבולון אורלב: זה חוק הכנסת והוא חל על כולם, גם על מגלי והבה שהוא דרוזי.
זבולון אורלב: אתם לא קולטים את זה.
עמי לוין: אנחנו קולטים מצוין.
זבולון אורלב: לא, אתה לא קולט.
זבולון אורלב: זה לא דת אלא זה חוק חילוני.
זבולון אורלב: זה חוק חילוני למדינת ישראל.
זבולון אורלב: אני רוצה לעזור לך להתגבר על הקושי.
זבולון אורלב: אם אתה צודק, צריך למחוק את הכול כי לא כתוב כאן עיזים חיים.
שי חרמש: הם שוחטים אותם.
חיים אורון: אבל אפשר להביא לכאן עופות לא כשרים.
זבולון אורלב: לא כתוב עוף לא כשר.
זבולון אורלב: אם היה כתוב, הייתי אומר אותו הדבר.
זבולון אורלב: חזיר בהגדרתו הוא לא כשר.
חיים אורון: לא כתוב כשר.
חיים אורון: אז תדרוש עכשיו מה שהם נותנים לך.
זבולון אורלב: מה הקושי שלכם למחוק את זה?
חיים אורון: האינטרס שלי שהמכס יהיה יותר גבוה ולא יוכלו להביא.
חיים אורון: אני במצב הפוך.
חיים אורון: לפרוטוקול, אני אמרתי את זה בחיוך.
זבולון אורלב: אני לא מבין למה אתם לא יכולים להודיע לאמריקאים, על אף שחתמנו על האמנה שקובעת את הקידוד הבין לאומי, שבמדינת ישראל יש חוק שאוסר ולכן אנחנו מבקשים מהם התחשבות.
משה גפני: אתם לא עונים לו.
משה גפני: תבקשו רשות דיבור כדי להשיב, אבל עדיין לא אלא רשות הדיבור לחבר הכנסת שי חרמש.
חיים אורון: אני רוצה לדעת את האמירה הבסיסית.
חיים אורון: לא משנים מכס.
חיים אורון: את זה אני אומר לך כי אתה בא ואומר שאתה לא מוכן היום להעלות מכסים.
משה גפני: לא זה.
חיים אורון: או שיש לך סיבה אחרת, וזה בסדר.
משה גפני: את הסיבה אני אומר כאן.
משה גפני: אמרתי ואני תכף אדבר על זה.
משה גפני: אני אדבר גם על העלאת מחירים.
חיים אורון: אין שינויי מכסים.
שי חרמש: אני רוצה להבהיר דבר אחד לחברי הוועדה ולא לנציגי משרדי הממשלה.
שי חרמש: יש כאן נוסח שקיים כבר שנה, שנתיים, שלוש, ארבע, חמש, שש ושבע שנים.
שי חרמש: חתם עליו השר שטרית, חתם עליו השר בר-און, חתם עליו מי שבא אחריו.
שי חרמש: היה ויכוח קשה על זה והייתה מחלוקת קשה בתוך מפלגתי בשנה שעברה.
שי חרמש: יש כאן דד ליין כאשר ב-31 במרץ התוקף הזה פג.
דבורה מילשטיין: 3 במרץ.
שי חרמש: 3 במרץ.
שי חרמש: משמעות הדבר היא שב-4 במרץ חקלאות ישראל, כל מה שמופיע כאן, נפתחת ליבוא חופשי ללא מחסומים.
שי חרמש: אני רוצה שנדע את המחיר של העניין.
חיים אורון: תרגיע.
חיים אורון: זה יעבור.
שי חרמש: זה לא פשוט כי בשנה שעברה בלילה היה פיצוץ.
שי חרמש: אם כן, ב-3 במרץ הצו הזה יפוג תוקפו.
שגית אפיק: אתה אולי מחזיק צו לא נכון.
שגית אפיק: הצו צריך להיות לפי החוק החדש שאמר כאן יושב ראש הוועדה, הוא צריך להיות מאושר בוועדת הכספים לפני פרסומו ברשומות.
שגית אפיק: לכן לכאורה כרגע לא אמור להיות צו.
שגית אפיק: נכון שיש צו משום שלפי הפרשנות שלכם הוא בתוקף ולפי הפרשנות שלי הוא לא בתוקף.
שגית אפיק: לאחר שחוק ההסדרים נחקק וטרם פרסומו ברשומות, פרסמו שר האוצר ושר התעשייה צו ברשומות, צו היטלי סחר, שבאמת, כמו שאמרת, יפקע ב-1 במרץ.
שי חרמש: ב-3 במרץ.
שגית אפיק: 3 במרץ.
שגית אפיק: מכיוון שלדעתי חוק ההסדרים היה בתוקף בזמן שהם פרסמו אותו ובחוק ההסדרים נקבע שאישור ועדת הכספים צריך להיות קודם לפרסום הצו ברשומות, אני חושבת שקשה לומר שהצו ברשומות שהם פרסמו הוא בתוקף ולכן נדרש אישור ועדת הכספים לעניין הזה.
שי חרמש: עוד יותר טוב.
שי חרמש: אגב, אני מעדיף את הפרשנות המחמירה שלך שהמשמעות שלה היא שכל הספר הגדול הזה מצהיב היום אם הוא לא מאושר והמשמעות היא שהשערים נפתחים, הנמלים נפתחים וחקלאות ישראל מוצפת לאורך כל הדרך ליבוא מתחרה באפס מחיר.
שי חרמש: היה לנו ויכוח ומגלי זוכר אותו.
שי חרמש: אין אפשרות היום לעצור בגלל ויכוח על סעיף כזה או אחר את האישור הזה.
שי חרמש: יש כן מקום בהערת ועדת כספים להציע שיתקיים דיון בהמשך כדי לראות איך שולפים החוצה בהסכמי השכר עם ארצות הברית מוצרים.
זבולון אורלב: נורא קל.
שי חרמש: עד שזה קל, מחר מוצאים את עצמם ישובים שלך עומדים בפני חשיפה.
חיים אורון: אי אפשר להביא בלי שניתן היתר יבוא.
שי חרמש: לא נכון.
חיים אורון: למה לא צריך היתרי יבוא?
חיים אורון: אין רישיונות יבוא?
שי חרמש: הכול פתוח.
שי חרמש: אני מציע קודם כל לתת יד ולאשר את זה.
שי חרמש: לא לשחק עם העניין.
שי חרמש: אם יש לכם כוונה – ואני בניגוד לג'ומס מוכן לעזור לכם וגם סיעת קדימה.
שי חרמש: אם צריך למצוא דרך היום לשלוף החוצה דברים שאינם כשרים וממילא אי אפשר להביא אותם לכאן, תקבלו את תמיכתנו לעניין אבל קודם כל תנו לחסום את הדרך.
זבולון אורלב: תוציאו את השורה הזאת.
משה גפני: בהיטל הזה יש עיוותים.
משה גפני: פנו אלי למשל מחברה שמי שמייבא מארצות הברית שקדים ומייצר את המחית כאן, שהיא מחית לתינוקות, הוא משלם את המכס אבל אם הוא מייבא את המוצר המוגמר מארצות הברית, הוא לא משלם מכס.
משה גפני: לפי דבריו גם יש אפליה בין מפעלים כאן.
משה גפני: יש מפעל שהוא יותר חזק והוא מקבל את הפטור ויש מפעל שהוא פחות חזק והוא לא מקבל את הפטור.
משה גפני: אני מבקש תשובה על הדברים שאמרתי.
משה גפני: אני פוחד מהנושא של ההיטל הזה בגלל הסיפור של העלאות מחירים שאני עדיין רוצה לבדוק אותו.
משה גפני: לגבי הנושא של החזיר, אני מקבל את עמדתו של חבר הכנסת אורלב.
משה גפני: רציתי לומר שאני יותר מקל ממנו, אבל אני מבקש לא להגיד את זה.
משה גפני: כאמור, אני מקבל את עמדתו.
משה גפני: הוא, בניגוד לי, אומר הלל ביום העצמאות ואני מתאר לעצמי שבכוונות של ה-הלל ביום העצמאות ייכנס לו החזיר שמופיע כאן בצו ויהיה לו קשה להגיד את זה.
שי חרמש: עד יום העצמאות נתקן אבל היום תאשר את התוקף.
זבולון אורלב: אני לא יכול לומר הלל ביום העצמאות, לברך את מדינת ישראל, כשאני יודע שאני חלק מזה שהצביע, סמלי, בעד זה שבהסכם הסחר אפשר להביא חזיר למדינת ישראל.
משה גפני: אל תענו לו.
זבולון אורלב: אני לא יודע לחנך את הילדים שלי שמצד אחד אסור ומצד אחד מותר.
זבולון אורלב: חבר'ה, אל תגמגמו.
זבולון אורלב: תסבירו לי מה הבעיה.
זבולון אורלב: אתם מדברים שעה ולא מסבירים לי למה אי אפשר למחוק את זה.
עמי לוין: אני לא דיברתי שעה אלא דיברתי חצי דקה וההסבר נשמע במקוטע.
משה גפני: גברתי, בבקשה.
דבורה מילשטיין: אני מהלשכה המשפטית של משרד התעשייה.
דבורה מילשטיין: מבחינה משפטית החוק, חוק בשר ומוצריו, גובר על הצו.
דבורה מילשטיין: בהסכם שלנו, הסכם הסחר שלנו עם ארצות הברית, כתוב במפורש שהכשרות גוברת על כל דבר אחר.
דבורה מילשטיין: צו תעריף המכס שהוא הבסיס שעליו מבססים את הסכם הסחר, הוא קובע.
מגלי והבה: אני לא יהודי, אבל אני לא משתכנע למה אי אפשר למחוק את הסעיף.
זבולון אורלב: את זה אני שואל כבר שעה.
זבולון אורלב: אתם מסבירים את כל ההסברים בעולם, אבל לא את זה.
אמנון כהן: כנראה יש דברים שמסתתרים.
שי חרמש: לא מסתתר שום דבר.
זבולון אורלב: ממש כן, כי אחרת אני לא מבין למה אי אפשר למחוק.
זבולון אורלב: תסבירו לי למה אי אפשר למחוק.
זבולון אורלב: האמריקאים מתנגדים?
עמי לוין: כן.
אמנון כהן: איך ליצמן העביר את זה?
שי חרמש: הוא הביא את זה בשנה שעברה.
משה גפני: גם כאן וגם במליאה.
שי חרמש: הצלת את העסק באותו לילה והחקלאים מודים לך.
עמי לוין: אני רוצה שהיושב ראש וחברי הכנסת וכל הנוכחים כאן ייקחו בשיא הרצינות את ההסברים של חבר הכנסת חרמש לגבי ההשלכות של אי אישור הצו בזמן.
משה גפני: זה לא בסדר מה שאתה אומר כי אין פעם שאנחנו לא לוקחים את ההסברים של חבר הכנסת חרמש ברצינות.
משה גפני: מה היוצא מן הכלל?
משה גפני: יש עוד כמה הסברים שלו ואם תתנגדו לזה, אני אזכיר לכם את מה שאמרתם.
עמי לוין: אם היושב ראש יאפשר דקה, אני אנסה להסביר.
משה גפני: אני חושב שהבנו.
עמי לוין: אנחנו מנהלים את הסכמי הסחר של מדינת ישראל עם מכלול רחב של הסכמי סחר, כולל ארצות הברית.
עמי לוין: עם ארצות הברית נקבע בשנות ה-80 מנגנון שונה קצת שלא מעביר את היבוא דרך צו תעריף המכס אלא דרך צו היטלי סחר אבל הוא שיקוף של מה שכתוב בצו תעריף המכס.
עמי לוין: בצו תעריף המכס אותם פרטים שאתם מדברים עליהם, קיימים.
זבולון אורלב: למה אי אפשר למחוק את השורה הזאת?
עמי לוין: מכאן או מהמכס?
עמי לוין: מאיפה?
זבולון אורלב: מהצו הזה.
עמי לוין: אני מסביר לך שזה שיקוף של צו תעריף המכס של מדינת ישראל.
זבולון אורלב: תבקש מהם לשנות את הדבר הזה.
עמי לוין: במכס או בצו?
זבולון אורלב: את המכס ואת הצו.
עמי לוין: זה מופיע בעוד מקומות.
עמי לוין: צו תעריף המכס של מדינת ישראל כולל את כל המוצרים בעולם.
זבולון אורלב: תוציא את החזיר משם.
עמי לוין: זה לא אני.
זבולון אורלב: אני מדבר עם הממשלה.
זבולון אורלב: אני לא מדבר אתך.
דבורה מילשטיין: זה קידוד בין לאומי.
משה גפני: נגמר הסיפור הזה.
לימור תוסיה-כהן: אני חייבת להעיר משהו.
לימור תוסיה-כהן: אני ממשרד המשפטים.
לימור תוסיה-כהן: בהמשך להערה של חבר הוועדה קודם שכרגע אין צו בתוקף.
לימור תוסיה-כהן: אנחנו לא מסכימים לעמדה הזאת.
משה גפני: מה זה מעניין אותנו עכשיו?
לימור תוסיה-כהן: לטעמנו הצו הוא בתוקף.
לימור תוסיה-כהן: מה שנכון זה שהוא אמור לפקוע ב-3 במרץ ככל שהוא לא יאושר על ידי הוועדה.
לימור תוסיה-כהן: יש חשיבות קריטית להתקדמות הדברים בוועדה בגלל שאחרת אנחנו נימצא באיזשהו מצב של ואקום כאשר מדינת ישראל לא עומדת בהתחייבויות שלה מולה אמריקאים.
משה גפני: מר כהן, אם אתה יכול להגיד לי משפט לגבי הדגים.
משה גפני: דע לך, ואני אומר את זה כעמדתי.
משה גפני: מה שחברי הוועדה יחליטו, יחליטו.
משה גפני: חבר הכנסת אורלב הביע את עמדתו.
משה גפני: הנושא של הדגים יהיה הנושא האידיאולוגי שאמר אורלב כי היטלי הסחר, אני לא בטוח שזה נושא אידיאולוגי.
משה גפני: לא בטוח, אבל אני עומד מאחוריו.
משה גפני: הדגים אומר מה הממשלה עושה עם כל העניין האידיאולוגי של כשרים ולא כשרים.
גאלב מג'אדלה: אני יכול גם לקבל הסבר מה ההבדל בין דג כשר לבין דג לא כשר?
שי חרמש: זימים.
שי חרמש: הכול כאן זימים.
שי חרמש: הכול בקשקשים ובזימים.
שי חרמש: אתה אוכל צלופחים?
גאלב מג'אדלה: בדת שלנו מותר לנו לאכול כל מה שגדל בים.
משה גפני: חזיר אסור לכם.
גאלב מג'אדלה: חזיר, לא.
גאלב מג'אדלה: חס וחלילה.
שי חרמש: וחזיר ים?
משה גפני: זאת שאלה של קיבוצניק.
גאלב מג'אדלה: זה מראה שאתה חלש בתחום.
זבולון אורלב: סליחה על הביטוי, אבל זאת שאלה חזירית.
משה גפני: מר כהן, למה הוזלתם?
צביקה כהן: אנחנו כמדיניות, הממשלה, מעוניינים להגן על היצור המקומי וכל מה שלא מייצרים בארץ, אנחנו מעוניינים שלא יהיה עליו מכס.
צביקה כהן: בדגים, כמו שאתה יודע, יש מאות סוגי דגים כשרים.
צביקה כהן: לצערנו הרב מגדלים בארץ שניים וחצי סוגים – אמנונים וקרפיונים.
גאלב מג'אדלה: גם דניס.
צביקה כהן: הדניס הוא מספר שלוש.
משה גפני: למה הפחתתם את הדגים הלא כשרים?
משה גפני: למה אתם מעלים לגבי הדגים הכשרים?
משה גפני: הגנה על היצור המקומי?
צביקה כהן: אנחנו הפחתנו את כל המכס על בקלה, על סול, על כל הדגים האלה שהם ללא מכס במהלך של כמה שנים.
צביקה כהן: את האמנון מגדלים בארץ.
צביקה כהן: מעל שליש מהייצור המקומי הוא אמנון והיבוא שמגיע מסין פשוט הורג את הייצור המקומי חד וחלק.
צביקה כהן: מה שאנחנו אומרים זה שתביאו מה שאתם רוצים, רוב הדגים, 97 אחוזים כמעט אפשר להביא ללא מכס, דגים כשרים.
צביקה כהן: בשרימפסים ובחסילונים השארנו מכס.
צביקה כהן: בבקלה הכשר שלא מייצרים בארץ, הורדנו לאפס במהלך של שנתיים.
צביקה כהן: בסול הורדנו לאפס.
משה גפני: אני ידעתי את ההסבר שלך.
משה גפני: אני לא אסכים.
משה גפני: הנאום של חבר הכנסת אורלב, אני מסכים אתו.
משה גפני: אם אתם לא חוזרים בכם.
משה גפני: זאת לא התקופה לעשות את זה.
משה גפני: זה לא הסכם סחר, זאת עמדת הממשלה של הקלה בדגים הלא כשרים והחמרה בדגים הכשרים, אני יושב ראש ועדה ותהיה לכם בעיה עם ההסכם עם ארצות הברית.
משה גפני: אני לא רוצה הסברים.
צביקה כהן: הייצור המקומי מעניין אותך?
משה גפני: הכול מעניין אותי.
משה גפני: על זה נדבר בעוד חצי שנה ולא היום כשיש העלאות מחירים.
משה גפני: על סדר היום הפיצויים לנפגעי השריפה ביערות הכרמל, מעקב אחרי מה שנעשה בעניין הזה.
משה גפני: כמנהגנו לאחרונה, פיתחנו כאן מנהג שנקיים ישיבות מעקב על כל מה שהוועדה החליטה בכל נושא, לראות אם הדברים לא מסתדרים או אפילו אם הדברים מסתדרים והתהליך הוא תהליך משמעותי.
משה גפני: מי מציג את מה שנעשה בנושא הזה?
אושיק בן עטר: אני יכול להציג.
משה גפני: זה לא יכול.
משה גפני: הממשלה צריכה לשלוח מישהו רשמי שיגיד.
אושיק בן עטר: אני.
משה גפני: אתה הממשלה?
אושיק בן עטר: אני אושיק בן עטר, סגן החשב הכללי.
אושיק בן עטר: אני אציג את הנושא.
משה גפני: עד עכשיו חשבתי שהממשלה לא נראית טוב, אבל עכשיו כשאני רואה אותך, אם אתה הממשלה, היא נראית טוב.
אושיק בן עטר: זה בפרוטוקול?
משה גפני: רשום.
משה גפני: אושיק בן עטר, בבקשה.
משה גפני: אגב, מה התפקיד שלך בחשב הכללי?
אושיק בן עטר: אני סגן החשב הכללי, אחראי על תחום פנים ומקרקעין, חטיבת פנים ומקרקעין, משרד הפנים.
משה גפני: אם תוכל לתת סקירה מקיפה על כל מה שנעשה בעניין הזה.
אושיק בן עטר: אני גם מחליף פה את אגף התקציבים.
משה גפני: ראלב, לא מעניין אתכם מה הממשלה עשתה בנושא השריפה בכרמל?
משה גפני: הממשלה עכשיו מדווחת.
מגלי והבה: הוא לא מאמין בכלל בממשלה, איך אתה רוצה שיעניין אותו מה קורה בממשלה?
משה גפני: הוא מאמין בקדוש ברוך הוא.
מגלי והבה: אתה עכשיו עושה השוואה שאם אני הייתי עושה אותה, אתה היית תולה אותי.
גאלב מג'אדלה: הרב גפני, ההבדל בינינו הוא שאני מאמין בקוראן ואני קורא אותו ומתפלל ולא מקבל כסף, ואחרים קוראים תורה ומקבלים כסף.
משה גפני: ואלה שקוראים תורה ולא מקבלים כסף, הם כמוך.
גאלב מג'אדלה: הם כמוני.
משה גפני: הגענו להסכמה.
גאלב מג'אדלה: הכרמל חשוב לי.
גאלב מג'אדלה: יושב כאן ראש המועצה ואני הייתי שם שלוש פעמים ונטעתי עצים והזדהיתי אתם אבל יש כאן משהו שאני עוזר לך להצליח בתפקידך היום עם ציון.
גאלב מג'אדלה: לא במקרה אני ממלא מקום שלך כמינוי חריג.
משה גפני: מר בן עטר, בבקשה.
משה גפני: אפילו את חבר הכנסת מג'אדלה זה מעניין.
אושיק בן עטר: מרגע שהלהבות שככו, אנחנו – ואני מדבר בשם הממשלה –
כרמל סלע: זה לא מדויק.
כרמל סלע: הלהבות עדיין לא שככו כשהם הגיעו.
כרמל סלע: הם הגיעו כאשר עדיין הלהבות היו בחלקן ולא שככו.
כרמל סלע: משרד האוצר היה בשעה 7:30 בבוקר ביום ראשון.
משה גפני: זה טוב מה שאתה אומר אבל תגיד לי את שמך ותפקידך.
כרמל סלע: כרמל סלע, ראש המועצה האזורית חוף הכרמל.
משה גפני: חשוב מאוד שזה יהיה רשום בפרוטוקול.
משה גפני: הממשלה צריכה שמישהו ישבח אותה כי אף אחד לא עושה את זה עד היום.
אושיק בן עטר: כמו שאמרתי, כאשר שככו הלהבות או קצת לפני, אנחנו התחלנו ליצור מגע עם המועצה.
אושיק בן עטר: הוקם גם צוות מנכ"לים בראשותו של מנכ"ל משרד ראש הממשלה והתקבלו מספר החלטות לסייע למועצות ולישובים שנפגעו בשריפה.
אושיק בן עטר: במסגרת הזאת הוחלט על העברת תקציבים, לדעתי משהו כמו שמונים מיליון שקלים, לשיקום תשתיות, אם אלה תשתיות ביוב, אם אלה דרכים, אם זה גיזום של עצים.
מגלי והבה: אתה רוצה לומר שהביוב נפגע מהשריפה?
אושיק בן עטר: חלק מהתשתיות של הביוב נפגעו בשריפה.
אושיק בן עטר: כן.
אושיק בן עטר: נשרפו ונהרסו.
מגלי והבה: יש ישובים שהוסיפו להם כמעט 6.5 מיליון שקלים לכל אחד בגין מערכת הביוב ואני לא חושב שהבעיה של הביוב, כתוצאה מהשריפה אלא כתוצאה מהזנחה וחוסר תקציבים במשך שנים רבות.
מגלי והבה: אני אתייחס לזה, אבל תטפלו גם בנושא הזה.
מגלי והבה: איך אתם מטפלים בדברים שנפגעו ולא בדברים שהממשלה מחויבת בהם ומנסה לדחוף עכשיו את העגלה בנושא הזה?
אושיק בן עטר: קודם כל, מה שאני מכיר זה באמת סיוע לתשתיות שנפגעו.
אושיק בן עטר: אם היה סיוע מעבר לזה, אני לא מהנדס ואני לא יכול לומר לך שמה שנפגע שופץ, אבל אני מניח שמה שנפגע והיה במצב לא כל כך טוב, מן הסתם אנחנו לא נשים שם משהו שהוא לא במצב טוב.
אושיק בן עטר: לא נשים ישן תמורת ישן כי כאשר משפצים תשתית שנפגעה, שמים תשתית חדשה.
אושיק בן עטר: כך זה מטבע הדברים.
אושיק בן עטר: מעבר לנושא של התשתיות, היה חשוב, וראש הממשלה הצהיר על כך, שמי שנפגע יהיה לו פתרון מיידי של סיוע בעיקר בהעברות, בנסיעות, בפתרונות זמניים ובאיזושהי קורת גג זמנית.
אושיק בן עטר: במסגרת הזאת הוחלט על סיוע למועצות שפונו ומשרד הפנים למיטב ידיעתי הוציא כבר התחייבויות שאמורות לכסות לפחות את ההוצאות המיידיות האלה.
אושיק בן עטר: אני לא מכיר את הסכומים.
אושיק בן עטר: אני לא זוכר את הסכומים בעל פה אבל מדובר על מספר מיליונים.
מגלי והבה: אני נורא מצטער.
מגלי והבה: אתה בא לישיבת עדכון ולתת לנו תמונת מצב, אבל אתה אומר שאתה לא זוכר את המספרים.
מגלי והבה: עוד מעט תספר סיפורי נוסטלגיה איך היו הלהבות ובאיזה גובה.
מגלי והבה: את זה כולנו ראינו.
משה גפני: מגלי, תן לו להשלים את הדברים.
מגלי והבה: יושב ראש הוועדה, אם הוא מזלזל בוועדה.
משה גפני: רגע, צריך לתת לו להשלים את תמונת המצב.
מגלי והבה: אבל הוא לא נתן מספר.
משה גפני: הוא לא סיים את דבריו.
משה גפני: נראה, אולי הוא כן ייתן.
משה גפני: קודם כל לאפשר לו לתת תמונת מצב.
ציון פיניאן: אם הוא לא זוכר מספרים, הם קטנים.
מגלי והבה: זה ראשית.
מגלי והבה: באת לדיון כדי לסמן וי?
מגלי והבה: ועוד נתת לו מחמאות על הבוקר, לממשלה.
משה גפני: אני נתתי מחמאות לממשלה?
משה גפני: לא נתתי.
כרמל סלע: זאת פוליטיקה כאן?
משה גפני: לא, כאן זה כולל אברכים ואין פוליטיקה.
משה גפני: זה כמו במועצה האזורית.
כרמל סלע: אני יכול להגיד מה הפיצוי?
משה גפני: אתה לא יכול להגיד עכשיו כי קודם מר בן-עטר צריך להשלים את תמונת המצב ואני כמובן אאפשר לך אחר כך לומר את דבריך.
אושיק בן עטר: כמו שאמרתי, ההתרכזות שלנו הייתה בעיקר לסייע לפינוי ולסייע לפתרונות זמניים.
אושיק בן עטר: במסגרת הזאת על פי החלטת ראש הממשלה ניתן סיוע של 2,500 שקלים לנפש כמעין מענק התארגנות.
אושיק בן עטר: עשינו את זה בעזרת המועצה האזורית חוף הכרמל.
אושיק בן עטר: פרט לכך, יצרנו פתרונות של דיור זמני, אם אלה פיצויי שכירות לדעתי חסרי תקדים לתקופה של שנתיים לתושבים שהבית שלהם נפגע, וגם בסכומים שהם חסרי תקדים והם חורגים מהסכומים שאנחנו רגילים בממשלה לשלם להשתתפות בשכר דירה, כהשתתפות סוציאלית, וזה בגלל המקרה המיוחד.
אושיק בן עטר: פרט לפיצוי ומענק ההתארגנות והשכירות, אנחנו גם בנינו במהירות מאוד מרשימה מנים זמניים ברמה מאוד גבוהה.
אושיק בן עטר: אני הייתי שם וראיתי.
אושיק בן עטר: בקיבוץ בית אורן הוקמה למעשה שכונה חדשה עם תשתיות חדשות ועם קרווילות ששופצו והיו ברמה מאוד גבוהה ועדיין ברמה מאוד גבוהה.
אושיק בן עטר: לפי מה שאני מבין העסק מסתיים להתאכלס בימים אלה למרות שהקרווילות היו מוכנות לפני שבועיים למסירה.
אושיק בן עטר: גם בימין אורד בנינו פתרונות זמניים לצוות הפדגוגי במקום כי שם הנזקים הם גדולים והישוב כנראה הולך לשקם אותם, אבל זה ייקח קצת זמן.
אושיק בן עטר: עד השיקום הצוות יתגורר בפתרונות הזמניים שהממשלה סיפקה.
אושיק בן עטר: מה שנותר לנו לבצע, וזה באמת פחות דחוף כי אנחנו מאוד מאוד השתדלנו לייצר את הפתרונות המיידיים של הבתים הזמניים כך שאנשים לא יישארו מחוסרי קורת גג, נותרה סוגיית הפיצויים למי שביתו נהרס או נחרב.
אושיק בן עטר: כאן אנחנו עובדים עכשיו על מודל סיוע סוציאלי, ואני מדגיש סיוע סוציאלי, לאנשים שהבתים שלהם נהרסו.
אושיק בן עטר: אנחנו מתכוונים להגיש היום לממשלה את הצעת שר האוצר לסיוע הזה.
אושיק בן עטר: מעבר לכך, אנחנו מלווים את המועצה ואת הגזבר בשוטף בכל בעיה שצצה.
אושיק בן עטר: עד כאן הדיווח.
משה גפני: מי שנפגע, זאת בעיקר המועצה האזורית?
משה גפני: יש עוד מועצות שנפגעו?
כרמל סלע: לא.
כרמל סלע: נפגעו עיריות.
כרמל סלע: סליחה, גם טירת הכרמל נפגעה.
כרמל סלע: עירייה, לא מועצה אזורית.
משה גפני: במה היא נפגעה?
כרמל סלע: יש שם מספר בתים שהאש כן הגיעה אליהם.
מגלי והבה: נמצא כאן נציג אבל לא נציג הישוב ומדובר ברשות שמורות הטבע שעושה את תפקידו נאמנה.
משה גפני: כיוף אמר לי שהוא יבוא.
מגלי והבה: אנחנו מקווים שהוא יגיע בזמן.
משה גפני: בואו נעשה סדר, כי אנחנו צריכים להתקדם.
משה גפני: קודם כל, אני מודה לך על הסקירה.
משה גפני: תכף נראה אם הכול חלק.
משה גפני: אתה המועצה האזורית שתושביה נפגעו הכי הרבה.
כרמל סלע: נכון.
משה גפני: יכול להיות שנפגעו עוד, אבל עיקר הפגיעה הייתה בכם.
משה גפני: אתה יכול להגיד לי מה קרה?
משה גפני: עכשיו תעזוב אותו ותגיד לי אתה, אתה הצרכן של פתרונות הממשלה, אתה מייצג את התושבים, את המוסדות, את כל מה שנלווה לכך.
משה גפני: אתה יכול להגיד לי מה נעשה והאם אתה מרוצה או שהתושבים מרוצים?
משה גפני: באופן יחסי כמובן.
כרמל סלע: במדינה לא רגילים לשבח ועוד את הממשלה.
כרמל סלע: זה לא מקובל.
גאלב מג'אדלה: אבל יש חריג.
כרמל סלע: מאוד.
כרמל סלע: במקרה הזה ממשלת ישראל פעלה בנחישות, במהירות, ביעילות.
ציון פיניאן: אני שמח לשמוע.
כרמל סלע: אני מברך אותם בכל נקודת זמן שאני יכול.
כרמל סלע: נכון הוא שהאסון הזה הוא אסון כבד מאוד, מאוד כבד, ואנחנו לא נסתיר שהקורבנות היו באמת קשים ביותר וזה הוסיף עוד נופך לכל האסון הכבד הזה, אבל גם הכרמל נשרף וניזוקו תושבים רבים גם בחוף הכרמל.
כרמל סלע: אני רוצה להגיד שמרגע שזה קרה, מיום חמישי אז פרצה האש, היו אתנו בקשר כמעט רוב השרים וכבר ביום ראשון בבוקר בשעה 7:30, ב-4 בחודש, עדיין אין כניסה לבית אורן, עדיין אין כניסה לניר עציון, משרד האוצר הופיע עם אושיק וכל הצוות.
כרמל סלע: מיום ראשון בבוקר נעשתה פעילות בעיניי טובה ויעילה.
כרמל סלע: ביום שלישי, ב-7 בחודש, הגיעו כל מנכ"לי המשרדים השונים שמטפלים בעניין.
כרמל סלע: בתכל'ס.
כרמל סלע: ב-30 בינואר, חודש ומשהו אחרי השריפה – מבחינתם תחילת ביצוע העבודה היה ב-28 בדצמבר – הפעולה הראשונה שנעשתה, והיא הייתה הכי חשובה, שהמועצה הארצית לתכנון ובנייה ביום שלישי ב-7 בחודש קיבלה החלטה שבתים שנשרפו, לא צריכים היתרים להקמת קרוואנים-קרווילות, כמובן בתקנה מסוימת שזה יהיה בתוך הישוב, ומאותו רגע שהייתה החלטה כזאת, פעולות הבירוקרטיה נעשו במהירות האפשרית.
כרמל סלע: בקיצור, ב-30 בינואר חנכנו את כל שכונת הקרוואנים.
מגלי והבה: חיברו אותה לחשמל?
כרמל סלע: הכול.
כרמל סלע: זאת פעולה ראשונה.
כרמל סלע: פעולה במקביל, החלק השני או החלק השלישי, כמו שאושיק ציין, כל הבעיות הסוציאליות תוך כדי השריפה ולאחר השריפה, גם בזה המדינה עזרה לנו מאוד, למועצה, כצינור.
כרמל סלע: אנחנו פעלנו מהיום הראשון בלי בדיוק אישורים.
כרמל סלע: נכנסנו לעזרה ראשונה כמועצה אזורית בכל תחום אפשרי – בפינוי של כל מה שצריך, בעזרה – ואמרנו לממשלה שאנחנו עושים ואם היא תעזור, נשמח, ואם לא תעזור, גם בסדר, אבל הם ניאותו לכל הבקשות וקיבלנו את כל העזרה.
משה גפני: כל המשרדים סייעו?
כרמל סלע: כל המשרדים סייעו.
כרמל סלע: שיכון, אוצר, פנים, התחבורה.
כרמל סלע: הממשלה.
כרמל סלע: כל איגום המשאבים הזה שנעשה עם החבר'ה האלה, נעשה טוב ויעיל עם הרבה מאוד ישיבות ועם הרבה מוטיבציה.
כרמל סלע: נכון לרגע זה עוד לא קיבלנו את כל הכסף שהוצאנו אבל אני יודע שזה עניין של ימים כי בכל זאת יש בירוקרטיה ופוליטיקה וטופסולוגיה.
כרמל סלע: לפעמים אחרי שאתה ממלא את כל הטפסים, זה לא מדויק, את זה צריך לתקן, על זה צריך לעבור וכולי, אבל כרגע אנחנו נמצאים בשלב אחר והוא איך בונים מנגנון שיפצה את אותם הבתים שנשרפו ולא חשוב אם זה בעין הוד, אם זה בימין אורד או אם זה בבית אורן.
כרמל סלע: המנגנון הזה עדיין לא נקבע בדיוק מכיוון שיש כאן סיפור של תת ביטוח.
משה גפני: מה באמת עושים עם אלה שאין להם ביטוח?
כרמל סלע: המנגנון שהם הולכים לקבוע, ואני מקווה שהוא יהיה חיובי מאוד מבחינתנו, ינסה להגיע למקסימום האפשרות.
משה גפני: מה הכיוון?
כרמל סלע: מבחינתם הכיוון הוא שיהיה תמחיר למטר מרובע שנשרף פר נפש ואנחנו מניחים שאם בית בגודל של נשרף, אנחנו נרצה עבור - לא עבור ולא עבור – את מה שנשרף.
כרמל סלע: מה שמאוד חשוב להדגיש לאורך כל הדרך מאז השריפה זה שהדיווחים שלנו מהשטח, עם בדיקה שלהם ושלנו, הם דיווחי אמת.
מגלי והבה: אני רוצה לשאול שאלה אינפורמטיבית.
משה גפני: מגלי, לא נורא שהוא מדבר בעד הממשלה.
כרמל סלע: ואני לא חבר הליכוד.
משה גפני: זה לא פוליטי כאן.
כרמל סלע: אני מסכים אתך.
כרמל סלע: היו נזקים מיידיים גם בביוב חשוף והכל שופץ ותוקן.
כרמל סלע: על כל הנזקים לא קיבלנו עדיין את כל הכסף ואני מקווה שנקבל, אבל יש כאן נקודה מאוד חשובה.
כרמל סלע: יש כאן נזקים עקיפים של אובדן הכנסה, יש נזקים עקיפים שלא רואים אותם עדיין שיתבטאו בעתיד וקשה לראות אותם.
כרמל סלע: אני מקווה שכמו שטיפלו בנו עד היום, כך ימשיכו לטפל בנו.
משה גפני: אני רוצה לבקש ממך.
משה גפני: אני מקווה שהכל יתנהל למישרין וזה בסדר גמור.
גאלב מג'אדלה: אבל אנחנו יכולים לעקוב.
משה גפני: אני הולך להגיד את זה.
משה גפני: ידעתי מה אתה הולך להגיד ואני רוצה להגיד את מה שרצית להגיד.
משה גפני: התפקיד שלנו הוא לפקח על עבודת הממשלה.
משה גפני: אני מאוד שמח שאתה בא ואתה אומר שזה מתנהל למישרין עם הבעיות שיש, וזה בסדר גמור.
משה גפני: אני מזמין אותך, אם אתה נתקל בקושי, פתאום אתה רואה שמה שאמרת הבוקר לא מתבצע, תודיע למנהל הוועדה.
משה גפני: אם במהלך הדיון יתברר שהכל מתנהל למישרין, לא נקיים דיון נוסף על העניין הזה.
משה גפני: אם ניתקל בבעיה, אנחנו נכנס את הוועדה.
משה גפני: חברים רוצים לסייע לאנשים שנפגעו על לא עוול בכפם.
משה גפני: אם זה מתנהל למישרין, זה בסדר גמור, נשבח את הממשלה, אבל אם תיתקל בקשיים, אני מזמין אותך לומר שיש קושי ולכן אנחנו נטפל בזה.
מגלי והבה: שאלה אינפורמטיבית.
מגלי והבה: דיברת על הפיצוי לבתים שנשרפו וכמה עולה מטר מרובע.
מגלי והבה: תכולת הבתים שנשרפו, זה פיצוי אחר או שזה כלול באותו פיצוי?
אושיק בן עטר: היום אנחנו מגישים את ההצעה לממשלה.
מגלי והבה: הוא יכול לענות לי?
אושיק בן עטר: אדוני, זה במסגרת החלטת ממשלה.
אושיק בן עטר: אני מציע שנגיש את ההצעה שלנו לממשלה, הממשלה תאשר אותה ואם יהיו הערות, תעירו.
אושיק בן עטר: בשלב הזה אי אפשר עוד להיכנס לגופו של עניין.
מגלי והבה: אני לא שאלתי אותך אלא שאלתי אותו כי אנשים שאלו אותי.
אושיק בן עטר: אבל הוא לא יודע.
אושיק בן עטר: הוא לא מגיש את ההצעה.
מגלי והבה: הוא לא יודע, כך שכל מה שהוא דיבר, על סמך מה?
אושיק בן עטר: הוא דיבר על עובדות ועל עבודה שוטפת אבל על העתיד, יכול להיות שהוא יודע, יכול להיות שהוא מכיר את ההצעה, יכול להיות שהוא מכיר חלק מההצעה, אבל אני חושב שמבחינת סדר העניינים הנכון זה שהממשלה תאשר ואחר כך אתם תפקחו.
מגלי והבה: אנחנו שואלים שאלה לפני הפיקוח.
משה גפני: הוא אומר שהם מגישים את זה היום לממשלה.
מגלי והבה: אני שאלתי על מה שהוא אמר.
מגלי והבה: לגבי הפיצוי למטר המרובע, זה ברור לי, אבל יש תכולת בתים שנשרפו ושאלתי אותו האם במסגרת חישוב הפיצוי גם זה חושב ובכמה.
משה גפני: זאת לא שאלה לראש המועצה.
משה גפני: מר בן עטר, שואל חבר הכנסת מגלי והבה שאלה נקודתית.
משה גפני: האם בחישוב שאתם מחשבים את הפיצוי לבעל דירה, האם אתם מחשבים גם את תכולת הדירה ?
אושיק בן עטר: ההצעה תתייחס גם לתכולה, אבל תמתינו בסבלנות, תראו את ההצעה.
משה גפני: אנחנו לא ממתינים בסבלנות.
משה גפני: אתם תעבדו מהר.
אושיק בן עטר: הממשלה צריכה לאשר את ההצעה.
משה גפני: אתה לא יכול להגיד לחברי הכנסת להמתין בסבלנות.
אושיק בן עטר: אתה רוצה שאני עכשיו אגיד?
אושיק בן עטר: זה הכול.
משה גפני: מה זה הכול?
משה גפני: זה לא הכול אלא זה חלק.
אושיק בן עטר: אם הממשלה לא תאשר.
משה גפני: אנחנו לא נמתין בסבלנות.
משה גפני: אנחנו נעקוב אחרי מה שהממשלה עושה.
משה גפני: אני שמח שהיום אתם מגישים את זה וזה בסדר.
משה גפני: תגישו לממשלה.
משה גפני: אני אפילו לא מבקש שתגישו לנו.
משה גפני: אחרי שהממשלה תאשר, אנחנו נפקח על מה שהחלטתם, מה הגשתם לממשלה ומה הממשלה אישרה.
משה גפני: אם יהיו בעיות, נטפל בהן.
משה גפני: אני מקווה שלא יהיו בעיות.
משה גפני: אני מקווה שמה שאמר מר סלע יימשך הלאה.
גאלב מג'אדלה: למען הגילוי הנאות, יש לי ידידות ארוכת שנים עם סלע.